als_Latn dik_Latn sag_Latn
aSport – Shkëlzen Gashi, Taulant Xhaka dhe Agon Mehmeti janë tre flamujtë shqiptarë në kompeticionin më të madh në botë për klube, Champions League, në sezonin 2014-2015. Megjithatë tre lojtarët janë të mjaftueshëm për të dhënë Shqipërisë një pozicion të lartë botëror, duke e rënditur vëndin tonë të 27 në botë për numër lojtarësh në këtë kompeticion, duke lënë pas jo pak vënde të njohura. Lista, e kryesuar nga Spanja me 82 lojtarë Brazili me 76 dhe Gjermania me 56, është e ndikuar sigurisht dhe nga skuadrat pjesmarrëse, duke i dhënë përshëmbull një rënditje shumë të mirë Greqisë prej kampionëve të Olympiacos (15 lojtarë) apo Qipros prej Apoel (10 lojtarë). Nga kundërshtarët e Shqipërisë në grupin eleminator të Euro 2016, vetëm Portugalia (36 lojtarë) dhe Serbia (13) gjenden përpara kuq e zinjve, teksa Danimarka ka të njëjtin numër lojtarësh dhe Armenia më pak. Megjithatë për të theksuar është që përfaqësimi i Shqipërisë mund të ishte më i lartë, duke parë lojtarët potencialë për të veshur fanellën e kombëtares, të cilët janë pjesë të listës (shëmbull Donis Avdijaj i Schalke), por që njihen si shtetas të një tjetër vëndi.
Ndërkohë në Europa League Shqipëria ka një përfaqësim më të madh, teksa ngjyrat kuq e zi mbahen nga 6 lojtarë (Agolli, Teli, Kukeli, Sadiku, Kaçe dhe Migjen Basha). Sigurisht për tu theksuar që dhe këtu lista mund të ishte më e gjatë, me lojtarë si Berat Xhimshiti apo Florent Hadergjonaj, që janë lojtarë potencialë për të veshur fanellën kuq e zi në të ardhmen.
You must be logged in to post a comment Login
als_Latn als_Latn eng_Latn